החתימה של חנה אורלוף על
הפסל של ראובן רובין, 1926, ארד**חנה אוֹרְלוֹף** (12 ביולי 1888 – 18 בדצמבר 1968) הייתה פסלת צרפתייה-יהודייה, ילידת האימפריה הרוסית. מן הפסלים המודרניסטים הבולטים בתקופתה.

חייה
----

אורלוף נולדה ב-1888 בסטרוקונסטנטינוב, שבדרום-מערב רוסיה (אוקראינה) כבת השמינית מבין תשעה ילדים. אביה היה מורה בבית ספר, ואז בעקבות האיסור על יהודים לממש מקצוע זה, הוא הפך לסוחר. אחד מאחיה הבוגרים היה צבי נשרי, ממייסדי החינוך הגופני בארץ ישראל. בשנת 1904, בגיל 16, עלתה לארץ ישראל עם הוריה ואחותה מרים (אמו של רפאל איתן), והמשפחה התיישבה בפתח תקווה. אחיה, מאיר דב אורלוב, היה ראש אגודת בעלי המלאכה במושבה (בנו זאב אורלוב היה מחללי פרעות תרפ"א).

בשנת 1910 נסעה ללמוד תפירה בפריז, ועבדה כתופרת חניכה בבית האופנה העילית פאקווין. אחת התופרות הממונות עליה זיהתה את כישרון הרישום שלה, ואז נרשמה אורלוף ללימודי ציור.

אורלוף למדה ציור בבית הספר הלאומי לאמנות דקורטיבית (צר') בפריז, לאחר שעברה את בחינות הכניסה אליו בהצטיינות.

את הפיסול היא גילתה מחוץ לאקדמיה, כאשר ביקרה בסדנת פיסול. היא לימדה את עצמה טכניקות שונות, והייתה אוטודידקטית בתחום.

בפריז הכירה את המשורר הפולני ארי יוסטמן, ובסוף מלחמת העולם הראשונה נישאה לו וילדה את בנה הראשון והיחיד אלי (דידי). בעלה, שהתנדב לשרת בצלב האדום האמריקאי לאחר המלחמה, נפטר ב-1919, שנה לאחר הולדת בנם, ממגפת השפעת הספרדית, שגבתה את חייהם של מיליוני צעירים באירופה, ואורלוף נותרה לבדה עם תינוק בפריז.

במהלך מלחמת העולם השנייה, עקב הכיבוש הנאצי, אורלוף נאלצה לברוח מפריז לשווייץ עם בנה והצייר ז'ורז' קארס. אחרי שחרור פריז אורלוף חוזרת אליה, מוצאת שסדנתה נבזזה על ידי הנאצים, משקמת אותה וחוזרת ליצור.

בפריז הכירה חנה אורלוף את גדולי הציירים והפסלים של אסכולת פריז, אך הקרובים לה במיוחד היו האמנים היהודים, ובהם אמדיאו מודיליאני יליד איטליה והצייר יליד רוסיה חיים סוטין, שהשפיעו עליה לא רק בסגנונם – אלא גם באישיותם.

ב-1925 זכתה באות לגיון הכבוד בדרגת אביר.

לאורך השנים הצליחו נכדיה לשמר את סדנת העבודה שלה בפריז ולפתוח אותה למבקרים. היא גם הונצחה על ידי רחובות שנקראו על שמה, אחד בפריז ואחד בתל אביב.

על עבודתה
---------

התפתחותה הייתה מהירה מאוד; עודדו ותמכו בה אנשי האמנות והסופרים של פריז, בהם לאון ורת ואוקטב מירבו. חנה אוֹרלוֹף יצרה בפוריות מופלאה יצירה מקורית שמקיפה את כל שטחי הפיסול והטכניקות שלו. היא פיסלה דמויות שונות של נשים הרות ואימהות עם ילדיהם, בעלי חיים וגם דיוקנות רבים ובהם חיים נחמן ביאליק, דוד בן-גוריון ולוי אשכול.

באותה תקופה הייתה פריז כור היתוך לזרמים אמנותיים רבים. אורלוף הושפעה מהקוביזם ומהאקספרסיוניזם, אך יצרה סגנון אישי משלה, בעל חום אנושי והומור, שהתאפיין בצורות מלאות, זורמות ומעוגלות. במשך עשרות שנים היא השתתפה בסאלונים ובתערוכות המרכזיות שנערכו בפריז. כמו כן קצרה הצלחה רבה גם ברחבי ארצות הברית ואירופה, שם הציגה את הפורטרטים שלה, את דמויות הגברים, הנשים הילדים ובעלי החיים, אותם יצרה באבן, בשיש, בברונזה, ויותר מכל – עץ.

בתחילת שנות העשרים היא הופכת לציירת הדיוקנאות של האליטה הפריסאית. הדיוקן יישאר אחד הנושאים המועדפים עליה.

אחרי שחזרה מהגלות ב-1945, היא יצרה את פסל *השיבה*, המייצג את חזרתם של המגורשים לביתם. בפסל זה ניתן לראות שינוי סגנוני והתרחקות מהקו הפיסולי המעוגל והחלק שאפיין את יצירתה בשנים שלפני המלחמה. הפסל מציג דמות חושבת ומרוכזת בעצמה, עשויה בנגיעות פיסוליות מהירות ולא מלוטשות. היא המתינה שנים רבות עד שהציגה את העבודה הזו בפומבי.

בשנים האחרונות ליצירתה ניכר שינוי בסגנונה: הפסלים עשויים זוויות חדות, מלאים תנועה ותנופה ומתפרצים למרחבים. חנה אורלוף הייתה רב אמן בשליטה המוחלטת בחומר הפיסולי. שליטה זו בחומר באה לידי ביטוי למשל בפסל המדונה – יציקת מלט בעיבוד פיסולי (1913); בדיוקן ח"נ ביאליק – יציקת ברונזה (1926); בדיוקן חנה רובינא – גילוף בעץ (1936) וכן בשאר פסליה גדולים כקטנים.

קשריה עם ישראל
--------------

חנה אורלוף חיה ועבדה בפריז ושם זכתה לפרסום רב, אולם עם זאת אורלוף בעלת התרבות הצרפתית לא ניתקה מעולם את קשריה עם ישראל. קשרי משפחה ורעות. לאורך כל אותן שנים הייתה אורלוף מעורה בחייה של המדינה בדרך. היא הכירה היטב את הדמויות הבולטות בשדה האמנות והפוליטיקה וגם פיסלה את דיוקנותיהם.

היא חזרה לישראל לביקורים ממושכים. היא הקימה כמה מצבות זיכרון בישראל: האנדרטה לזכר דב גרונר ברמת גן, אם עם ילד בעין גב להנצחת עמידות הגבורה של האישה הישראלית במלחמת העצמאות, אנדרטת "הציפור הפצועה" על יד "היכל הכרמל" (שעלה באש בשריפה בשנת 2010) בקיבוץ בית אורן. הוא פיסלה מספר מהדמויות החשובות ביישוב ובמדינה כדוגמת חיים נחמן ביאליק, דוד בן-גוריון ולוי אשכול.

בשנת 1935 הציגה תערוכה בגלריית סטימצקי בירושלים ובאותה שנה הציגה לראשונה תערוכה במוזיאון תל אביב, אז בבית דיזנגוף. הציגה עוד במוזיאון תל אביב ב-1949, ב-1952 וב-1961, במוזיאון העירוני בחיפה ובמוזיאון הרצליה.

ב-1968 הגיעה לביקור בישראל לרגל תערוכת עבודותיה במוזיאון תל אביב לכבוד יום הולדתה השמונים. היא חלתה ונפטרה בית החולים שיבא ב-18 בדצמבר 1968. נקברה בבית העלמין קריית שאול בתל אביב. לאחר מותה נערכה במוזיאון תל אביב תערוכה רטרוספקטיבית גדולה.

הנצחה
-----

ב-11 ביוני 1974, הנפיקה רשות הדאר - השירות הבולאי סדרה של שלושה בולים שנקראה "אמנות הציור והפיסול 1974" , שבה נכלל בול המתאר פסל של אורלוף שכותרתו "אם וילד", שהוצג במוזיאון משכן לאמנות בעין חרוד. השירות הבולאי מכר 1,156,000 בולים בתוך תקופה של חמישה חודשים עד להפסקת המכירה, שהנציחו את אורלוף

גלריה
-----

* הצייר היהודי, 1920המוזיאון לאמנות ולהיסטוריה של היהדות, פריזהצייר היהודי, 1920  
המוזיאון לאמנות ולהיסטוריה של היהדות, פריז
* בני, 1924ארדמוזיאון תל אביב לאמנות, תל אביב-יפובני, 1924  
ארד  
מוזיאון תל אביב לאמנות, תל אביב-יפו
* דיוקן הצייר פֶּר קרוג (אנ')‏, 1924ארדדיוקן הצייר פֶּר קרוג (אנ')‏, 1924  
ארד
* מעשן המקטרת, 1924ארדמוזיאון ישראל, ירושליםמעשן המקטרת, 1924  
ארד  
מוזיאון ישראל, ירושלים
* דיוקן ח"נ ביאליק, 1926ארדבית ביאליק, תל אביב-יפודיוקן ח"נ ביאליק, 1926  
ארד  
בית ביאליק, תל אביב-יפו
* אנדרטה לזכר דב גרונר ועולי הגרדום1954, ארדכיכר דב גרונר, רמת גןאנדרטה לזכר דב גרונר ועולי הגרדום  
1954, ארד  
כיכר דב גרונר, רמת גן
* האם ובנהארדעין גבהאם ובנה  
ארד  
עין גב
* נשריםארדהמשכן לאמנות על שם חיים אתר, עין חרודנשרים  
ארד  
המשכן לאמנות על שם חיים אתר, עין חרוד
* ראובן רובין1926, ארדבית ראובן, תל אביבראובן רובין  
1926, ארד  
בית ראובן, תל אביב

ראו גם
------

האנדרטה לזכר דב גרונר

לקריאה נוספת
------------

* זוסיא עפרון ובצלאל ססיל רות (עורכים), **האמנות היהודית**, תל אביב: מסדה, תשי"ז.
* חיים גמזו, **חנה אורלוף**, תל אביב: מסדה, 1966.
* גבריאל טלפיר, **חנה אורלוף חייה ויצירתה**, הוצאת גזית, תש"י, 1950.
* חנה קופלר, **חנה אורלוף : קו וחומר 1968-1912**, הוצאת המוזיאון הפתוח, 1993.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **חנה אורלוף** |

* חנה אורלוף, באתר מרכז המידע לאמנות ישראלית, מוזיאון ישראל
* מריאן דה ג'וליו, **חנה אורלוף**, באנציקלופדיה לנשים יהודיות (באנגלית)
* פ. אפנשלק, שיחות עם חנה אורלוב, על המשמר, 13 באפריל 1949
* יעקב פיכמן, האשה היוצרת בישראל (לדמותה של חנה אורלוף), דבר, 6 במאי 1949
* אל' פרנקל, ארבעים שנות פיסול: ביקור אצל חנה אורלוף, מעריב, 2 במאי 1952
* א. קולב, עולם של יופי ואמת: חנה אורלוב במוזיאון תל-אביב, על המשמר, 6 במאי 1949
* ד. דיוקנאי, ראשים בישראל: חנה אורלוף, או: הנערה עם השמשיה, מנווה־צדק, מעריב, 30 ביולי 1954
* שלמה שבא, חנה אורלוף – מפתח־תקוה לפאריס, דבר, 9 במרץ 1961
* רחל אנגל, אמנית ישראלית של אסכולת פאריס: חנה אורלוף בין 80 פסליה בת"א, מעריב, 17 במרץ 1961
* דוד לאזר, שלשה אמנים בפאריס: חנה אורלוף, מאנה כ"ץ, אדוארד מאטי, מעריב, 7 ביוני 1962
* רפאל בשן, חנה ו-1500 פסליה, מעריב, 29 בינואר 1965 (ראיון ותצלומים)
* אריה ל. חנה אורלוף, דבר, 19 בדצמבר 1968, המשך
* הפסלת חנה אורלוף נפטרה בתל־אביב, מעריב, 19 בדצמבר 1968
* דוד גלעדי, פגישת־פרידה מחנה אורלוף, מעריב, 27 בדצמבר 1968
* אורי קיסרי, עם חנה אורלוף, מעריב, 7 במרץ 1969
* חנה אורלוף בעיני "מודי", דבר, 7 במרץ 1969 (רישום דיוקן מאת אמדאו מודיליאני, שהכיר דרך חנה אורלוף את אהובתו ז'אן אבוטרן)
* שיק פריזאי - היכרות עם חייה ויצירתה של חנה אורלוף- מוזיאוני חיפה
* אתר אינטרנט - חנה אורלוף
* חנה אורלוף - תרבות IL
* הפסלת חנה אורלוף - **אתר הפלי"ם ההעפלה והרכש**
* סרטונים חנה אורלוף בביקור במוזיאון תל אביב, אפריל **1949**, באתר ארכיון הסרטים הישראלי בסינמטק ירושלים
* גדעון עפרת, "האנדרטה של הימין, באתר, המחסן של גדעון עפרת, 30 בינואר 2023

הערות שוליים
------------

1. 1 2 3 4  Chana Orloff | Ecole de Paris, Chana Orloff (בצרפתית)
2. 1 2 3 4  שיק פריזאי, באתר www.hcm.org.il
3. ↑  חנה אורלוף, ביקור באטליה בפריז, באתר תמי פורת, ‏2014-11-05
4. 1 2  הפסלת חנה אורלוף, באתר www.palyam.org
5. 1 2  מתיה קם, נעמה מרקוביץ, חנה אורלוף, באתר תרבות IL
6. ↑  רבקה כצנלסון, חנה אורלוף: תבונה ומרד, מעריב, 9 בנובמבר 1956.
7. ↑  תיקון זווית, מעריב, 20 בינואר 1963.
8. ↑  מצבה לזכר מגיני עין גב, דבר, 4 ביוני 1952.
9. ↑  אנדרטת "הציפור הפצועה" הוצבה ב"היכל הכרמל", דבר, 31 בדצמבר 1963.
10. ↑  תערוכת חנה אורלוף, דואר היום, 22 במרץ 1935
11. 1 2  רחל אנגל, אמנית ישראלית של אסכולת פאריס: חנה אורלוף בין 80 פסליה בת"א, מעריב, 17 במרץ 1961.
12. ↑  תערוכת חנה אורלוף במוזיאון תל אביב, דבר, 18 באפריל 1949.
13. ↑  אריה לרנר, תערוכות: חנה אורלוף במוזיאון תל־אביב, דבר, 2 במאי 1952.
14. ↑  תערוכות: חנה אורלוף במוזיאון בחיפה (50 שנות יצירה), דבר, 21 ביולי 1961.
15. ↑  רבקה כצנלסון, תערוכות: חנה אורלוף במוזיאון הרצליה, דבר, 2 באפריל 1965; רחל אנגל, חנה אורלוף – במוזיאון הרצליה: "מה החכמה להציג במקום גדול?..", מעריב, 2 באפריל 1965.
16. ↑  חנה אורלוף הובאה למנוחות, דבר, 20 בדצמבר 1968.
17. ↑  תערוכת חנה אורלוף נפתחה במוזיאון ת"א, דבר, 3 במרץ 1969; רחל אנגל, מאולמי התערוכות: חנה אורלוף במוזיאון תל־אביב, מעריב, 7 במרץ 1969.
18. ↑  יעקב צחור (עורך), מעצב הבול: א. קלדרון, **בולי ישראל תש"ח - תשכ"ב**, קטלוג מס' 12, רשות הדאר - השירות הבולאי , הוצאת ספרים כרתא, 1989, עמוד 155

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 270452
* NLI: 987007266133105171
* BnF: cb12093846j (data)
* GND: 129482110
* ISNI: 0000 0000 7830 6377
* KulturNav: f0981b1b-cae1-4b24-92ba-408fed52d2c4
* LCCN: nr92027005
* NLA: 58816500
* RERO: 02-A003658964
* RKD: 60948
* SNAC: w6b86s5q
* SUDOC: 029277477
* Trove: 1867945
* ULAN: 500048065
* VIAF: 37999521
* WorldCat: lccn-nr92027005

 |